b'\n_START_ARTICLE_\nProfessorens Morgenavis\n_START_SECTION_\nHandling\n_START_PARAGRAPH_\nProfessor Muller er saa fordybet i sin Avis, at han ikke l\xc3\xa6gger M\xc3\xa6rke til to Drenge, der spiller Klink i Parken. De to haabefulde Ynglinge tager den \xc3\xa6ldre Gentleman det ilde op, at han forstyrrer dem i deres Morskab, og for at h\xc3\xa6vne sig h\xc3\xa6fter de en Plakat med Paaskriften "Malet" paa Ryggen, og nu begynder L\xc3\xb8jerne. Overalt, hvor den ulykkelige Professor kommer, v\xc3\xa6kker han en pinlig Opm\xc3\xa6rksomhed, der resulterer i, at han snart er efterfulgt af et [...] F\xc3\xb8lge. Da Professoren langt om l\xc3\xa6nge opdager dette, stikker han i at l\xc3\xb8be og giver dermed Signalet til fuldst\xc3\xa6ndigt Opr\xc3\xb8r i Staden. Alverden forf\xc3\xb8lger den stakkels Professor: Slagterdrengen, Ledigg\xc3\xa6ngeren, Barnepigen, S\xc3\xa6lgekonen med sine forulykkede Urter - som en Storm gaar de gennem Gaderne. Den invalide Betjent bliver v\xc3\xa6ltet, da han i den Tanke at have en farlig Forbryder for sig, stiller sig op for at fange Flygtningen. I sin Fortvivelses smutter vor Helt ind i en Tr\xc3\xa6kvogn, hvor han tror at finde Fristed. Men Sv\xc3\xa6rmen opdager ham desv\xc3\xa6rre og k\xc3\xb8rer ham i Triumf til Stationen. Som et fuldst\xc3\xa6ndigt Vrag tr\xc3\xa6kkes han ud af Hoben - da Redningen i form af en fuld Mand kommer til. Idet Opm\xc3\xa6rksomheden et \xc3\x98jeblik bortledes fra vor Professor, faar han samlet sig saa meget, at han springer paa en forbik\xc3\xb8rende Vogn, hvorfra han af et godt Hjerte r\xc3\xa6kker N\xc3\xa6se ad den skuffede M\xc3\xa6ngde.'